# Shi Tingmao

Shi Tingmao (en xinès: 施廷懋; pinyin: Shī Tíngmào) nascuda a Chongqing, Xina, el 31 d'agost de 1991 és una saltadora xinesa que representa l'equip de salts "Chongqing". Ha dominat les competicions internacionals de salt de trampolí de 3 metres des de principis de la dècada del 2010 fins a l'actualitat. Ha guanya 4 ors olímpics i 15 medalles en diverses competicions internacionals, inclosos 8 ors als campionats mundials de salts.

## Trajectòria

Va guanyar la medalla d'or en la categoria de salt de trampolí d'1 metre al Campionat del Món de natació de 2011 celebrat a Xangai, esdevenint la primera saltadora xinesa d'un equip provincial en participar en uns Campionats Mundials.
El 2016 en el seus primers Jocs Olímpics va aconseguir dues medalles d'or. La primera a la prova de salt de trampolí de 3 metres individual i a la de salt de trampolí sincronitzat de 3 metres l'or amb la seva companya Wu Minxia.
A l'edició de 2020 dels Jocs Olímpics, celebrats el 2021, va repetir l'èxit del 2016. Aconseguint dues medalles a les mateixes competicions de l'anterior edició però a la prova de salt sincronitzat va fer parella amb Wang Han.
Tot i que no ha anunciat oficialment la seva retirada, l'abril de 2022 es va incorporar com a entrenadora a l'equip nacional xinès de salts.

## Vida personal

Just després d'aconseguir el seu quart or olímpic als Jocs Olímpics d'Estiu de 2020, celebrats el 2021, Shi va donar a conèixer que havia considerat retirar-se de les competicions professionals perquè patia per la seva salut mental i que estava batallant contra la depressió. D'aquesta manera s'unia a Simone Biles i Naomi Osaka en parlar obertament d'aquestes problemàtiques en l'esport d'elit femení.

## Palmarès i reconeixements

Shi ha estat reconeguda sis vegades, entre els anys 2015 i 2021 i de manera consecutiva, com a millor saltadora de l'any per la Federació Internacional de Natació.
Al llarg de la seva carrera ha guanyat més de 20 medalles en proves nacionals i internacionals:
| Palmarès | | | | Total |
| Campionat Nacional | 0 | 1 | 2 | 3 |
| Jocs Nacionals | 0 | 0 | 1 | 1 |
| Jocs asiàtics | 5 | 1 | 0 | 6 |
| Campionat del Món de natació 2011 | 1 | 0 | 0 | 1 |
| Campionat del Món de natació 2013 | 1 | 0 | 0 | 1 |
| Campionat del Món de natació 2015 | 2 | 1 | 0 | 3 |
| Jocs Olímpics de 2016 | 2 | 0 | 0 | 2 |
| Campionat del Món de natació 2017 | 2 | 0 | 0 | 2 |
| Jocs Olímpics de 2020 | 2 | 0 | 0 | 2 |
| Total | 15 | 3 | 3 | 21 |

## Referències

* ↑ «女子1米板中国揽前二 施廷懋地方队身份夺冠» (en xinès). Tencent Sports News [Pequín], 19-07-2011 [Consulta: 14 setembre 2022].
* 1 2 Agence France-Presse «Tokyo 2020: Chinese Olympic diving champion Shi Tingmao tells of depression struggle» (en anglès). WION News [Nova Delhi], 02-08-2021 [Consulta: 8 setembre 2022].
* ↑ Televisió Central de la Xina «重庆籍“跳水女皇”施廷懋退役！已担任中国跳水队助理教练» (en xinès). Chongqing Morning News, 06-04-2022 [Consulta: 14 setembre 2022].
* ↑ «China's Shi Tingmao awarded FINA Best Female Diver of 2018» (en anglès). xinhuanet.com. Hangzhou: Yang Yi, 17-12-2018. Arxivat de l'original el 17 desembre 2018. [Consulta: 8 setembre 2022].
* ↑ «China's Shi wins sixth consecutive Best Female Diver of Year» (en anglès). news.cn. Xinhua [Dubai], 18-12-2021 [Consulta: 8 setembre 2022].

## Enllaços externs

* Shi Tingmao a Baidu